## Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2003. godinu

### NN 155/2002 (23.12.2002.), Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2003. godinu

# VLADA REPUBLIKE HRVATSKE

2535

Na teme­lju
članka 45.a stavka 2. Zakona o financira­nju jedinica lokalne i područne (re­gionalne)
samouprave (»Narodne novine«, br. 117/93, 69/97, 33/2000, 73/2000, 127/2000,
59/2001, 107/2001, 117/2001, 150/2002), Vlada Republike Hrvatske je na sjednici
održanoj 19. prosinca 2002. godine donijela

## UREDBU

### o naČinu izraČuna iznosa pomoĆi izravnanja za decentralizirane funkcije jedinica lokalne i podruČne (regionalne) samouprave za 2003. godinu

Članak
1.

Ovom
Uredbom utvrđuje se način izračuna iznosa pomoći izravna­nja za
decentralizirane funkcije jedinica lokalne i područ­ne (re­gionalne) samouprave
za 2003. godinu, iz Državnog pro­računa Republike Hrvatske za 2003. godinu,
prema posebnim zakonima i odlukama o kriterijima i mjerilima za osigurava­nje
minimalnog financijskog standarda javnih potreba u djelatnostima osnovnog i
sred­nje­g školstva, socijalne skrbi i zdravstva.

Članak
2.

Pod
decentraliziranim funkcijama podrazumijevaju se rashodi utvrđeni posebnim
zakonima za osnovno školstvo, sred­nje školstvo, socijalnu skrb i zdravstvo.

Kriteriji
i mjerila za osigurava­nje minimalnog financijskog standarda u 2003. godini za
pojedine djelatnosti propisani odlukama Vlade Republike Hrvatske, mjerilo su za
utvrđiva­nje osnovice za izračun prenesenih obveza i prava jedinicama lokalne i
po­dručne (regionalne) samouprave.

Članak
3.

Ova
Uredba odnosi se na jedinice lokalne i područne (re­gionalne) samouprave (u da­lj­njem
tekstu: korisnici pomoći izravna­nja) koje su preuzele financira­nje
decentraliziranih fun­k­cija, i to na županije, Grad Zagreb i gradove: Samobor,
Velika Gorica, Vrbovec, Zaprešić, Krapina, Kutina, Sisak, Karlovac, Varaždin,
Koprivnica, Bjelovar, Crikvenica, Opatija, Rijeka, Gospić, Virovitica, Pože­ga,
Slavonski Brod, Zadar, Osijek, Šibenik, Vinkovci, Makarska, Split, Labin,
Pazin, Poreč, Pula, Rovi­nj, Umag, Dubrovnik i Čakovec, kao i na druge jedinice
lokalne samouprave koje u skladu s člankom 45.b Zakona o financira­nju jedinica
lokalne i područne (re­gionalne) samouprave preuzimaju financira­nje
decentralizirane funkcije osnovnog školstva.

Korisnici
pomoći izravna­nja iz stavka 1. ovog članka, u skla­du sa zakonom, ostvaruju
prihode iz dodatnog udjela poreza na dohodak za decentralizirane funkcije i to
za:

1. Osnovno
školstvo 2,9%,

2. Sred­nje
školstvo 2,0%,

3. Socijalnu
skrb

    – centre za
socijalnu skrb 0,4%

    – domove za
starije i nemoćne osobe 1,6%,

4. Zdravstvo
2,5%.

Korisnici
pomoći izravna­nja ostvaruju pravo na sredstva iz Državnog proračuna Republike
Hrvatske za 2003. godinu, sa Razdjela 025, Glave 06 Dodatna sredstva izravnanja
za decentralizirane funkcije – 3631 Tekuće pomoći unutar opće države, ako iz
dodatnog udjela poreza na dohodak iz stavka 2. ovog članka ne ostvare sredstva
do iznosa prenesene obveze za decentralizirane funkcije za 2003. godinu,
utvrđenog u Zbirnom pre­gledu sredstava za decentralizirane funkcije za 2003.
godinu po županijama (21) i gradovima (32) - Tablica 0, Pre­gledu sredstava za
decentralizirane funkcije za osnovno školstvo po županijama u 2003. godini -
Tablica 1.žup i Pre­gledu sredstava za decentralizirane funkcije za osnovno
školstvo po gradovima u 2003. godini - Tablica 1.grad, u daljnjem tekstu: Pre­gled,
koji su sastavni dio ove Ured­be.

Članak
4.

Korisnici
pomoći izravna­nja ostvaruju pravo na sredstva pomoći za osnovno i sred­nje
školstvo koja se utvrđuju teme­ljem osnovice iz stavaka 2. i 3. ovog članka.

Osnovica
za utvrđiva­nje prenesene obveze županije, Grada Zagreba i grada za osnovno školstvo
u 2003. godini proizlazi iz Odluke o kriterijima i mjerilima za utvrđivanje
bilančnih prava za financiranje minimalnog financijskog standarda javnih
potreba osnovnog školstva u 2003. godini.

Osnovica
za utvrđiva­nje prenesene obveze županije i Grada Zagreba za sred­nje školstvo
za 2003. godinu proizlazi iz Odluke o kriterijima i mjerilima za utvrđivanje
bilančnih prava za financiranje minimalnog financijskog standarda javnih
potreba sred­njih škola i učeničkih domova u 2003. godini.

Članak
5.

Korisnici
pomoći izravna­nja ostvaruju pravo na sredstva pomoći za centre za socijalnu
skrb i pomoć za ogrjev i domove za starije i nemoćne osobe u visini koja se
utvrđuje teme­ljem osnovice iz stavaka 2. i 3. ovog članka.

Osnovica
za utvrđiva­nje prenesene obveze županije i Grada Zagreba za 2003. godinu
proizlazi iz Odluke o minimalnim financijskim standardima materijalnih rashoda
centara za socijalnu skrb i pomoći za ogrjev u 2003. godini.

Osnovica
za utvrđiva­nje prenesene obveze županije i Grada Zagreba za 2003. godinu
proizlazi iz Odluke o minimalnim financijskim standardima za decentralizirano
financira­nje domova za starije i nemoćne osobe u 2003. godini.

Članak
6.

Korisnici
pomoći izravna­nja ostvaruju pravo na sredstva pomoći za zdravstvene ustanove na
području županije i Grada Zagreba u visini koja se utvrđuje teme­ljem osnovice
iz stavka 2. ovog članka.

Osnovica
za utvrđiva­nje prenesene obveze županije i Grada Zagreba za financira­nje
zdravstvenih ustanova na području županije u 2003. godini proizlazi iz Odluke o
minimalnim financijskim standardima za decentralizirane funkcije za zdravstvene
ustanove u 2003. godini.

Članak
7.

U
proračunu za 2003. godinu, korisnici pomoći izravna­nja planiraju rashode za
decentralizirane funkcije za 2003. godinu po ekonomskoj i funkcijskoj
klasifikaciji do iznosa utvrđenog u Pre­gledu.

Korisnici
pomoći izravna­nja planiraju prihode za decentralizirane funkcije prema
procjeni prihoda koje će u 2003. godini ostvariti teme­ljem svakog pojedinog
dodatnog udjela poreza na dohodak iz članka 3. ove Uredbe, za razliku prihoda
do svote iz stavka 1. ovog članka planiraju iz sredstava pomoći izravna­nja za
decentralizirane funkcije iz Državnog proračuna Republike Hrvat­ske za 2003.
godinu, sa računa 3631Tekuće pomoći unutar opće države.

Članak 8.

Iznos
osnovice za utvrđiva­nje prenesene obveze iz članaka 4., 5. i 6. ove Uredbe
jest obveza koju treba financirati korisnik pomoći izravna­nja u 2003. godini.

Od
mjesečnog iznosa obveze odbija se iznos ostvarenog poreza na dohodak iz dodatnog
udjela za decentraliziranu funkciju za prethodni mjesec, a nedostajući iznos
sredstava do mjesečne obveze podmiruje se iz sredstava pomoći izravna­nja za
decentralizirane funkcije iz Državnog proračuna Republike Hrvatske za 2003.
godinu, sa računa 3631 – Tekuće pomoći unutar opće države.

Pre­gledi
obveza decentraliziranih funkcija sastavni su dio ove Uredbe, i to:

–
Zbirni pre­gled sredstava za decentralizirane funkcije za 2003. godinu po
županijama (21) i gradovima (32) - Tablica 0;

– Pre­gled
sredstava za decentralizirane funkcije za osnovno školstvo po županijama u
2003. godini - Tablica 1.žup;

– Pre­gled
sredstava za decentralizirane funkcije za osnovno školstvo po gradovima u 2003.
godini - Tablica 1.grad.

Članak
9.

Županije,
Grad Zagreb i gradovi dužni su sredstva iz članka 8. stavka 1. doznačivati kraj­njim
korisnicima (ustanovama) čije su financira­nje preuzeli.

Sredstva
iz stavka 1. doznačuju se u skladu s obvezama, prema dinamici i planu
prioriteta utvrđenim planom proračuna korisnika pomoći izravnanja.

Članak
10.

Korisnici
pomoći izravna­nja dužni su sredstva za decentralizirane funkcije ostvarena iz
članka 3. ove Uredbe koristiti po namjenama utvrđenim u odlukama Vlade o
minimalnim financijskim standardima.

Na
temelju odluka iz članka 4. ove Uredbe, korisnici pomoći izravnanja dužni su
donijeti vlastite odluke o kriterijima i mjerilima i načinu financiranja
osnovnog i srednjeg školstva za 2003. godinu, u okvirima bilanciranih sredstava
iz članka 8. stavka 3. ove Uredbe.

Korisnik
pomoći izravna­nja – županija, odnosno Grad Zagreb – osnivač ustanove, može
udružiti sredstva u djelatnosti školstva za nabavu proizvedene dugotrajne
imovine i za dodatna ulaganja na nefinancijskoj imovini na temelju vlastite
odluke iz stavka 2. ovog članka, a do razine bilanciranih sredstava utvrđenih u
članku 8. stavku 3. ove Uredbe.

Na
temelju odluka iz članka 5. ove Uredbe, korisnici pomoći izravnanja dužni su
donijeti vlastite odluke o kriterijima i mjerilima i načinu financiranja domova
za starije i nemoćne osobe, centara za socijalnu skrb i pomoći za ogrjev, u
okvirima bilanciranih sredstava iz članka 8. stavka 3. ove Uredbe.

Na
temelju Odluke iz članka 6. ove Uredbe, korisnici pomoći izravnanja dužni su
donijeti vlastite odluke o kriterijima i mjerilima i načinu financiranja
zdravstvenih ustanova, u okvirima planiranih sredstava iz članka 8. stavka 3.
ove Uredbe.

U
odlukama iz stavaka 2., 4., i 5. ovog članka, utvrđuje se raspored sredstava po
ustanovama i prioriteti za kapitalna ulaganja.

Županije,
Grad Zagreb i gradovi mogu raspodijeliti sredstava ostvarena od udjela u porezu
na dohodak i pomoći izravnanja iz članka 3. stavaka 2. i 3. ove Uredbe po
ustanovama unutar pojedine djelatnosti, ali se preraspodjela mora zasnivati na
planu objav­ljenom najmanje dva mjeseca prije njegova usvajanja.

Članak
11.

Županije,
Grad Zagreb i gradovi dužni su:

– do 1.
siječnja 2003. godine Ministarstvu financija dostaviti usvojeni proračun
županije, Grada Zagreba i grada za 2003. godinu, s planom prihoda (iz dodatnog
udjela poreza na dohodak i pomoći izravna­nja) i planom rashoda (po funkcijskoj
i ekonomskoj klasifikaciji) zbrojno;

– do
31. siječnja 2003. godine nadležnom ministarstvu dostaviti izvješće prema
Pravilniku o financijskom izvještavanju u proračunskom računovodstvu (»Narodne
novine«, broj 74/2002), kraj­njih korisnika (ustanova) po decentraliziranim
funkcijama za siječanj – prosinac 2002. godine, zbrojno po ustanovama i po
vrsti prihoda i rashoda. Nadležno ministarstvo dužno je izraditi zbrojno
izvješće po funkcijama za županije, Grad Zagreb i gradove i dostaviti ga
Ministarstvu financija do 15. veljače 2003. godine.

Pomoć izravnanja u veljači 2003. godine umanjuje se
za sred­stva iz članka 3. stavaka 2. i 3., doznačena do 31. prosinca 2002. godine,
a neutrošena prema izvještajima nadležnih ministarstava.

Članak 12.

Izračun iznosa pomoći izravna­nja za decentralizirane
funk­cije u 2003. godini vrši Ministarstvo financija u surad­nji s resornim
ministarstvima po korisnicima pomoći, a prema kriterijima i mjerilima iz odluka
i do visine iznosa obveze, utvrđene prema članku 8. stavku 3. ove Uredbe.

Sredstva iz stavka 1. doznačuju se na način i pod
uvjetima ovisno o vrsti rashoda (rashodi poslovanja i rashodi za nabavu
proizvedene dugotrajne imovine i dodatno ulaganje na nefinancijskoj imovini).

Pomoći izravnanja za rashode poslovanja doznačit će
se akontativno za mjesec siječanj 2003. godine, a u ostalim mjesecima
akontativno, temeljem mjesečnog obračuna za prethodni mjesec usklađenog s
akontacijom za tekući mjesec.

Doznake u drugom, trećem i četvrtom tromjesečju
2003., te prvom tromjesečju 2004. godine, usklađivat će se s izvješćem iz
članka 13. ove Uredbe u dijelu koji se odnosi na rashode poslovanja.

Pomoći izravnanja za rashode za nabavu proizvedene
dugotrajne imovine i dodatno ulaganje na nefinancijskoj imovini, izvršavaju se
na temelju dostavljene dokumentacije županije, Grada Zagreba i grada o
provedenom postupku u skladu sa Zakonom, dostavljenih ovjerenih računa o nabavi
roba i/ili ovjerenih (privremenih ili okončanih) situacija za izvršene radove,
koji su dospjeli ili dospijevaju u mjesecu za koji se podnosi zahtjev za
doznaku sredstava nadležnom ministarstvu do 10. u mjesecu za tekući mjesec, a
nadležno ministarstvo nakon provedene kontrole, objedinjene zahtjeve na razini
županija i gradova dostavlja Ministarstvu financija do 15. u mjesecu za tekući
mjesec.

Pomoći izravnanja za hitne intervencije u djelatnosti
socijalne skrbi doznačit će se na način iz stavka 5. ovog članka, a rashodi za
ogrjev temeljem dostavljenog zahtjeva korisnika potpore.

Pomoći izravnanja Ministarstvo financija doznačit će
u razdoblju od 20. do 30. u mjesecu za tekući mjesec.

Članak 13.

Županije, Grad Zagreb i gradovi su dužni tromjesečno
izvješćivati resorno ministarstvo o utrošenim sredstvima kraj­njih korisnika
(ustanova) zbrojno po ustanovama i po vrsti rashoda (rashodi poslovanja i
rashodi za nabavu proizvedene dugotrajne imovine i dodatno ulaganje na
nefinancijskoj imovini).

Nadležno ministarstvo dužno je sačiniti izvješće u
skladu s Pravilnikom o financijskom izvještavanju u proračunskom raču­novodstvu,
zbrojno po županijama i gradovima i dostaviti ih Ministarstvu financija prema
rokovima iz navedenog Pravilnika.

Ako korisnik pomoći izravnanja iz stavka 1. ovoga
članka ne dostavi izvještaj resornom ministarstvu iz stavka 1. i na propisani
način i u roku iz stavka 2., Ministarstvo financija će privremeno obustaviti
doznaku sredstava pomoći izravnanja iz Državnog proračuna.

Članak 14.

Krajnji korisnik (ustanova), koja prima sredstva za
decentralizirane funkcije iz proračuna županije, Grada Zagreba i gradova, dužan
je postupati u skladu s Pravilnikom o proračunskom računovodstvu i računskom
planu, Pravilnikom o financijskom izvještavanju u proračunskom računovodstvu,
Naputkom o ekonomskoj i funkcijskoj klasifikaciji rashoda/izdataka i
prihoda/primitaka, Zakonom o javnoj nabavi i Uredbi o postupku nabave roba,
radova i usluga male vrijednosti.

Nadležno tijelo krajnjeg korisnika (ustanove) donosi
financijski plan za 2003. godinu na petoj razini računskog plana i program
rada, te tromjesečne financijske planove na temelju odluke o kriterijima i
mjerilima i načinu financiranja osnovnog i srednjeg školstva, domova za starije
i nemoćne osobe, te centara za socijalnu skrb za 2003. godinu iz članka 10. ove
Uredbe koji donosi županija, Grada Zagreb i grad i dostavlja ga nadležnom
upravnom odjelu županije, Grada Zagreba i grada najkasnije do 31. siječnja
2003. godine.

Financijski plan sastoji se od prihoda i rashoda i
obraz­loženja. Prihodi se iskazuju po vrstama i izvorima iz kojih potječu, i
to: sredstva državnog proračuna, sredstva iz županijskog/gradskog proračuna -
decentralizacija, vlastita sredstva po vrstama i sredstva pomoći općine/grada,
županije i druge pravne i fizičke osobe, a rashodi po ekonomskoj klasifikaciji
na petoj razini.

Obrazloženje financijskog plana treba sadržavati
podatke koji su osnov za izračunavanje godišnjeg iznosa sredstava (npr. broj
objekata, djelatnika, razrednih odjeljenja, učenika, korisnika, kreveta),
obrazloženje vlastitih prihoda i drugih prihoda od jedinica lokalne samouprave
(predškolski odgoj ili drugo) ili iz drugih izvora, a prema odluci iz stavka 2.
ovoga članka, i plan javne nabave za robe, radove i usluge koje su razvrstane u
istovrsne skupine (prema statističkoj nomenklaturi ili prema računskom planu).

Ako županija, Grad Zagreb i grad nisu propisali
drugačije:

– doznaka sredstava za rashode poslovanja izvršava se
na temelju mjesečnog izvještaja ustanove o stvarno nastalim rashodima za protekli
mjesec (na petoj razini računskog plana) koji potpisuju odgovorne osobe
(računovođa i ravnatelj), a dostavlja se nadležnom upravnom odjelu najkasnije
do 10-tog u tekućem mjesecu za protekli mjesec;

– doznaka sredstava za nabavu proizvedene dugotrajne
imovine i dodatno ulaganje na nefinancijskoj imovini izvršava se na temelju
dostavljene dokumenatacije o provedenom postupku u skladu sa Zakonom,
dostavljenih ovjerenih računa o nabavi roba i / ili ovjerenih (privremenih ili
okončanih situacija) za izvršene radove koji su dospjeli ili dospijevaju na
plaćanje u mjesecu, a dostavlja se nadležnom upravnom odjelu;

– doznaka sredstava za domove za starije i nemoćne
osobe za rashode poslovanja (rashode za zaposlene, materijalne rashode,
financijske rashode) izvršava se na temelju mjesečnog izvještaja ustanove o
stvarno nastalim rashodima za protekli mjesec (na petoj razini računskog plana)
i stvarno ostvarenim vlastitim prihodima za protekli mjesec (na petoj razini
računskog plana), a koji potpisuju odgovorne osobe (računovodstvo i ravnatelj),
a dostavlja se nadležnom upravnom odjelu najkasnije do 10-og u tekućem mjesecu
za protekli mjesec.

Ako ustanova ne dostavi financijski plan, program i
izvještaj nadležnom upravnom odjelu u roku i na propisani način, privremeno se
obustavlja doznaka sredstava ustanovi.

Članak
15.

Županije,
Grad Zagreb i gradovi dužni su obav­ljati nadzor nad zakonitošću rada upravnih
tijela koja obav­ljaju poslove decentraliziranih funkcija i korisnika
proračunskih sredstava (ustanova) koji se financiraju iz tih sredstava.

Članak
16.

Ministarstvo
nadležno za pojedinu djelatnost čija se funkcija decentralizira i Ministarstvo
financija, po potrebi obav­ljaju nadzor u pogledu zakonitosti postupa­nja i
namjenskog korište­nja sredstava iz ove Uredbe.

Članak
17.

Ovlašćuje
se ministar financija da prema potrebi donosi naputak o provedbi ove Uredbe u
dijelu koji se odnosi na dinamiku doznake sredstava pomoći izravna­nja i na
provedbu članka 3. stav­ka 2.

Članak
18.

Ova
Uredba stupa na snagu danom objave u »Narodnim novinama«, a primjenjuje se od
1. siječ­nja 2003. godine.

Klasa:
015-01/02-01/07
Urbroj: 5030104-02-1
Zagreb, 19. prosinca 2002.

Predsjednik
**Ivica** **Ra****čan****,** v. r.

if !supportEmptyParas endif

if !supportEmptyParas endif

ZBIRNI PREGLED  SREDSTAVA ZA DECENTRALIZIRANE FUNKCIJE
     ZA 2003. GODINU PO ŽUPANIJAMA (21)
I GRADOVIMA (32)
if !supportLineBreakNewLine
endif

*Tablica 0*

|  |  |  |  |  |  |  |
| --- | --- | --- | --- | --- | --- | --- |
| ŽUPANIJA | ŠKOLSTVO | | SOCIJALNA SKRB | | ZDRAVSTVO | Sveukupne  obveze za  decentralizirane  funkcije  if !supportEmptyParas endif |
| Osnovno  školstvo  (obveza  gradova  i županija) | Srednje  školstvo | Centri za  socijalnu  skrb i pomoć  za ogrjev | Domovi za  starije i  nemoćne | Zdravstvene  ustanove |
| 1 | 2 | 3 | 4 | 5 | 6 | (2+3+4+5+6) |

| ZAGREBAČKA | 51.094.991 | 11.899.419 | 3.971.158 | 0 | 15.950.000 | 82.915.568 |
| KRAPINSKO-ZAGORSKA | 23.551.930 | 12.952.063 | 2.437.828 | 0 | 14.500.000 | 53.441.821 |
| SISAČKO-MOSLAVAČKA | 30.930.600 | 20.228.763 | 5.948.778 | 6.282.854 | 18.250.000 | 81.640.995 |
| KARLOVAČKA | 24.893.749 | 14.352.125 | 4.651.706 | 2.946.841 | 14.000.000 | 60.844.421 |
| VARAŽDINSKA | 29.113.565 | 14.768.360 | 3.096.220 | 3.378.236 | 17.000.000 | 67.356.381 |
| KOPRIVNIČKO-KRIŽEVAČKA | 20.501.426 | 8.972.895 | 1.987.758 | 5.283.739 | 11.700.000 | 48.445.818 |
| BJELOVARSKO-BILOGORSKA | 23.332.405 | 13.388.130 | 3.148.089 | 2.717.212 | 13.000.000 | 55.585.836 |
| PRIMORSKO-GORANSKA | 39.843.888 | 26.514.858 | 4.212.365 | 14.271.725 | 30.870.025 | 115.712.861 |
| LIČKO-SENJSKA | 11.586.924 | 7.281.406 | 1.358.302 | 4.225.960 | 6.900.555 | 31.353.147 |
| VIROVITIČKO-PODRAVSKA | 16.256.681 | 7.188.110 | 2.317.715 | 0 | 9.500.000 | 35.262.506 |
| POŽEŠKO-SLAVONSKA | 14.853.906 | 8.088.709 | 1.811.324 | 4.575.809 | 8.150.000 | 37.479.748 |
| BRODSKO-POSAVSKA | 29.738.574 | 14.221.884 | 4.669.270 | 3.393.469 | 14.900.000 | 66.923.197 |
| ZADARSKA | 24.848.809 | 17.397.833 | 3.140.794 | 5.059.047 | 14.700.000 | 65.146.483 |
| OSJEČKO-BARANJSKA | 51.434.108 | 31.237.495 | 8.119.745 | 8.823.152 | 28.218.525 | 127.833.025 |
| ŠIBENSKO-KNINSKA | 17.868.346 | 9.775.461 | 6.609.875 | 6.095.912 | 13.679.181 | 54.028.775 |
| VUKOVARSKO-SRIJEMSKA | 32.594.492 | 19.146.466 | 3.758.067 | 4.784.109 | 16.000.000 | 76.283.134 |
| SPLITSKO-DALMATINSKA | 66.037.448 | 38.961.613 | 7.629.217 | 15.387.200 | 37.459.266 | 165.474.744 |
| ISTARSKA | 36.638.669 | 18.844.060 | 2.392.788 | 13.844.338 | 18.500.000 | 90.219.855 |
| DUBROVAČKO-NERETVANSKA | 20.946.503 | 12.839.440 | 2.025.126 | 9.970.357 | 14.079.181 | 59.860.607 |
| MEĐIMURSKA | 18.794.090 | 7.858.016 | 1.985.639 | 4.316.558 | 10.901.000 | 43.855.303 |
| GRAD ZAGREB | 100.007.169 | 67.830.854 | 12.817.096 | 56.578.980 | 69.802.184 | 307.036.283 |
| **UKUPNO** | **684.868.273** | **383.747.960** | **88.088.860** | **171.935.498** | **398.059.917** | **1.726.700.508** |

if !supportEmptyParas endif

if !supportEmptyParas endif

PREGLED SREDSTAVA ZA
DECENTRALIZIRANE
     FUNKCIJE ZA OSNOVNO ŠKOLSTVO PO
             ŽUPANIJAMA U 2003. GODINI

*Tablica
1. žup*

|  |  |  |
| --- | --- | --- |
| Žup. br. | Nositelj financiranja – županija | Sveukupno |
| 1 | 2 | 3 |
| 1. | ZAGREBAČKA | 28.214.743 |
| 2. | KRAPINSKO-ZAGORSKA | 21.726.312 |
| 3. | SISAČKO-MOSLAVAČKA | 19.103.137 |
| 4. | KARLOVAČKA | 16.092.339 |
| 5. | VARAŽDINSKA | 23.072.642 |
| 6. | KOPRIVNIČKO-KRIŽEVAČKA | 15.573.110 |
| 7. | BJELOVARSKO-BILOGORSKA | 17.719.233 |
| 8. | PRIMORSKO-GORANSKA | 21.497.208 |
| 9. | LIČKO-SENJSKA | 9.288.773 |
| 10. | VIROVITIČKO-PODRAVSKA | 12.562.535 |
| 11. | POŽEŠKO-SLAVONSKA | 11.034.218 |
| 12. | BRODSKO-POSAVSKA | 18.891.263 |
| 13. | ZADARSKA | 15.863.348 |
| 14. | OSJEČKO-BARANJSKA | 37.948.282 |
| 15. | ŠIBENSKO-KNINSKA | 10.889.008 |
| 16. | VUKOVARSKO-SRIJEMSKA | 27.762.136 |
| 17. | SPLITSKO-DALMATINSKA | 46.301.438 |
| 18. | ISTARSKA | 13.691.594 |
| 19. | DUBROVAČKO-NERETVANSKA | 14.673.645 |
| 20. | MEĐIMURSKA | 14.970.501 |
| 21. | GRAD ZAGREB | 100.007.169 |
| if !supportEmptyParas endif | **UKUPNO ŽUPANIJE** | **496.882.634** |

if !supportEmptyParas endif

if !supportEmptyParas endif

if !supportEmptyParas endif

PREGLED SREDSTAVA ZA
DECENTRALIZIRANE
      FUNKCIJE ZA OSNOVNO ŠKOLSTVO PO
            GRADOVIMA U 2003. GODINI

*Tablica 1. grad*

|  |  |  |
| --- | --- | --- |
| Red. br. | Nositelj financiranja – grad | Sveukupno |
| 1 | 2 | 3 |
| 1. | VELIKA GORICA | 10.482.153 |
| 2. | SAMOBOR | 5.326.338 |
| 3. | VRBOVEC | 3.507.325 |
| 4. | ZAPREŠIĆ | 3.564.432 |
| 5. | KRAPINA | 1.825.618 |
| 6. | SISAK | 7.675.104 |
| 7. | KUTINA | 4.152.359 |
| 8. | KARLOVAC | 8.801.410 |
| 9. | VARAŽDIN | 6.040.923 |
| 10. | KOPRIVNICA | 4.928.316 |
| 11. | BJELOVAR | 5.613.172 |
| 12. | RIJEKA | 16.052.005 |
| 13. | CRIKVENICA | 1.314.236 |
| 14. | OPATIJA | 980.439 |
| 15. | GOSPIĆ | 2.298.151 |
| 16. | VIROVITICA | 3.694.146 |
| 17. | POŽEGA | 3.819.688 |
| 18. | SLAVONSKI BROD | 10.847.311 |
| 19. | ZADAR | 8.985.461 |
| 20. | OSIJEK | 13.485.826 |
| 21. | ŠIBENIK | 6.979.338 |
| 22. | VINKOVCI | 4.832.356 |
| 23. | MAKARSKA | 1.812.670 |
| 24. | SPLIT | 17.923.340 |
| 25. | PULA | 7.861.765 |
| 26. | LABIN | 2.252.380 |
| 27. | PAZIN | 4.505.700 |
| 28. | POREČ | 3.578.745 |
| 29. | ROVINJ | 2.147.614 |
| 30. | UMAG | 2.600.871 |
| 31. | DUBROVNIK | 6.272.858 |
| 32. | ČAKOVEC | 3.823.589 |
| if !supportEmptyParas endif | **UKUPNO GRADOVI** | **187.985.639** |

if !supportEmptyParas endif

Uredba, NN 155/2002-2535
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)